**Utlysning: Uprisen søker fem ungdommer til å sitte i nominasjonsjuryen**

*Går du på ungdomsskolen og ønsker en utfordring? Uprisen søker fem elever fra hele landet som skal nominere 5 bøker til Uprisen 2020.*

**Vi leter etter…**

Entusiastiske ungdommer med interesse for litteratur.

**Nominasjonsjuryens oppgave…**

**… er å lese alle anmeldelsene på uprisen.no grundig, og sammen nominere de 5 bøkene som er best likt.** Du skal ikke nominere dine favorittbøker, men bøkene som du mener er best likt på uprisen.no. Du skal altså ikke lese bøkene, men anmeldelsene. Det vil være ca. 1000 anmeldelser som skal leses og vurderes (ca. 400 sider).

De fem medlemmene av juryen leser og forbereder seg hjemme før de møtes til jurymøte i Oslo onsdag 22. januar 2020. Her vil du møte fire andre engasjerte og forberedte ungdommer. Møtet ledes av en fra Foreningen !les. Etter møtet filmer vi juryen som selv annonserer de fem nominerte bøkene. Deretter avslutter vi med middag.

Jurymøtet den 22. januar starter ca. kl. 10 og vi avslutter senest kl. 18.

Jurymedlemmene får en bokgave og en attest. Alle reiseutgifter blir dekket.

Vi oppfordrer gutter til å søke.

**Viktige datoer:**20. november: søknadsfrist  
15. desember: Frist for å legge inn anmeldelser på uprisen.no. Anmeldelsene sendes nominasjonsjuryen i løpet av noen dager.  
22. januar: Jurymøte i Oslo

**Søknaden består av tre deler:**

1. **Skriv litt om deg selv, hvorfor du er engasjert og hva du kan bidra med.**

Hvorfor skal DU sitte i nominasjonsjuryen. Hvordan dere skal finne frem til de beste bøkene basert på anmeldelsene.

Litt om deg selv: Hvor bor du? Hvorfor vil du gjøre en god jobb? Vil du kunne samarbeide godt med de andre i nominasjonsjuryen?

1. **Oppgave: Vurder tre anmeldelser**

Vedlagt ligger tre anmeldelser. Hvilken bok mener du bør nomineres og gå videre til neste runde? Skriv litt om hvorfor. Dette er din sjanse til å vise at du kan vurdere en bok ut i fra anmeldelsene.

1. **Bekreftelse fra foreldre/foresatte og skole**

Fyll ut, og signer vedlagte skjema.

**Vær oppmerksom på at…**

Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.

Jurymedlemmene må selv komme deg til Oslo S hvor de blir møtt av Foreningen !les. Alle reiseutgifter vil bli dekket.

**Nominasjonsjury Uprisen 2020**

Søknad sendes på e-post til [bjarte@foreningenles.no](mailto:bjarte@foreningenles.no)

Søknadsfrist: **20. november 2019**

**Har du spørsmål?** Kontakt Bjarte Bakken i Foreningen !les: [bjarte@foreningenles.no](mailto:bjarte@foreningenles.no) eller 97569190

**Del 1**

|  |
| --- |
| **Søkers navn:** |
| **Postadresse:** |
| **Skole og klassetrinn:** |
| **E-postadresse:** |
| **Telefonnummer:** |
| **Fødselsdato:** |

|  |
| --- |
| **Skriv kort om deg selv, hvorfor du ønsker å sitte i nominasjonsjuryen og hva som er viktig for juryen å tenke på når de skal velge ut de fem bøkene:** |

**Del 2**

|  |
| --- |
| **Vedlagt ligger tre anmeldelser. Hvilken bok mener du bør nomineres? Husk å begrunne meningen din! (Bruk gjerne et eget ark)** |

**Del 3**

|  |
| --- |
| **Bekreftelse fra foreldre/foresatte: Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får reise alene til Oslo for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Sted, dato og signatur** |

|  |
| --- |
| **Bekreftelse fra kontaktlærer/skole:**  **Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får fri fra skolen for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sted, dato og signatur** |

Bekreftelsen scannes og sendes digitalt sammen med resten av søknaden.

***Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.***

***Jurymedlemmene må selv komme deg til Oslo S hvor de blir møtt av Foreningen !les. Alle reiseutgifter vil bli dekket.***

***Vedlegg: tre anmeldelser fra uprisen.no***

1. **Anmeldelse av *Brådypt* av Elin Viktoria Unstad**

**En fantastisk spennende bok!**

Boken brådypt "av Elin Viktoria Unstad, handler om 16 år gamle Vilja som bor i Sjøvik sammen med mamma, pappa og storesøsteren Rikke. En dag blir Vilja forsøkt kidnappet og døde i en drukningsulykke, hun ble gjenopplivet etter 23 minutter. Etter det så blir ingen ting som det var før. Den handler for det meste om livet etter drukningsulykken.

Jeg syns boka var lett å lese. Det var ikke mange lange vanskelige ord, så du trenger ikke å være en dyktig leser for å forstå boka. Det er litt vanskelig å forstå hva som er nåtid og hva som er i fortid.

Brådypt er en psykologisk triller. Jeg syns det var en veldig spennende bok og det var mye som skjedde hele tiden. Forfatteren har skrevet på en spennende måte med veldig fine beskrivelser av følelser. Boken er både trist og spennende. Jeg likte spesielt at vi ikke fikk vite alt om ulykken med en gang, da blir det spennende og du føler at du bare må lese mer for å få høre fortsettelsen.

Jeg tror forfatteren vil formidle hvordan det er og være ung og usikker på seg selv, men også at alle forandrer seg med tiden.

Jeg gir boka terningkast 5, fordi det ble litt mye veksling mellom fortid og nåtid, og litt for mye skildring av folk, personligheter, utseende og natur.

1. **Anmeldelse av *Bow & Arrow* av Ida Larmo**

Boka “bow & arrow” av Ida larmo handler om en jente som flytter til London og skal gå skole der. Der møter hun noen forelskelser og venner. Denne boka var kjempebra. Det var tengneserie i en bok.

Jeg gir denne en 6-er. Den passer perfekt for barn fra syvende til maks tiende. Boka virker lang men det er så lite tekst så da går det fort. Det går veldig fort men du får med deg alt selv om det går fort. Boka er lett lest med store bokstaver. Den har litt engelsk i seg, men det er veldig lett engelsk.

For meg var denne boka midt i blinken!

1. **Anmeldelse av *Nattskift i Nekropolis* av Bjørn Ingvaldsen**

**En bok som tar opp viktige, tunge temaer**

Boken handler om Max. Max har skilte foreldre. Han bor hos mamma mesteparten av tiden, og hos pappa i helgene. Pappa er gift med Kamilla og de har to barn. Kamilla liker ikke Max, men pappa er fortsatt veldig glad i ham. Hos mamma er det ofte stille. Mamma får trygd fra staten og jobber egentlig ikke på en skikkelig jobb. Hun “forsker” sier hun til Max. Forskningen går for det meste i lik, død, Egypt, pyramider, begravelsesritualer og nekropoliser. Nekropoliser er byer bygd for de døde. Mamma blir kjent med en berømt engelsk arkeolog, David, og sammen med Max drar hun for å møte David, på en reise hun egentlig ikke har råd til.

Boka starter litt tregt men du kommer kjapt inn i det. Boka er skrevet sånn at du vil vite hva som skjer med hovedpersonen og er derfor veldig fengende. Boka har en bra spenningskurve som bygger opp mot et vendepunkt. Vendepunktet er ikke helt uforventet, fordi forfatteren bygger opp til hva som kommer til å skje.

Boka er trist, gripende og fylt med bra skildringer av karakteren og situasjoner du kan sette deg inn i. Men samtidig åpner boka øynene dine om viktige temaer som blir tatt opp. I boka kan du lese om selvmord, omsorgssvikt og hvordan det er å føle seg helt uønsket av alle dine nærmeste i livet ditt.

Jeg anbefaler boka til alle over 13 år for det er tunge, triste temaer som blir tatt opp og det er viktig å ha en slags forståelse av disse temaene.

Jeg gir boka terningkast 5 fordi den er utrolig bra skrevet og sprer bevissthet om tunge, triste temaer som er viktige å snakke om.